Vi fik en varm velkomst af Rosario og hans kone Mariella, som var i lejligheden, da vi ankom, hvorefter de gennemgik lejligheden og viste os de tekniske finesser med tv, radio, sovesofaer, vaskemaskine osv. Vi fik også forslag og praktiske råd til nogle udflugter, ligesom vi fik henvisninger til nogle restauranter med 10% rabat (med hjælp fra Rosarios visitkort). Vi kan særlig anbefale Laterrazza i den lille by Torre Archirafi små 2 km fra lejligheden.
Det var dejligt, at der var kaffe, småkager, mælk, syltetøj o.lign. ved ankomsten, så vi ikke skulle styrte ud i byen for at købe ind.
Lejligheden var i det hele taget veludstyret, rengjort og i meget fin stand - gode senge. Alle installationer virkede perfekt.
Beliggenheden kunne ikke være bedre - med et par hundrede meter til vandet - og nogle få meter til minimarkeder og en rigtig god bager. Vi kan varmt anbefale Casa Lolanda og Rosario og Mariella som meget imødekommende og afslappede værtsfolk.